NAMUNA  

TILXAT - Namuna tarjimayi hol

NAMUNA
TILXAT
Men, GULISTON davlat universiteti fizika-matematika fakulteti amaliy
matematika bo`limi III kurs “A” guruhi talabasi Abdullayev Abdumalik Erkinivich,
ma’naviy-ma’rifiy ishlar bo`yicha fakultet dekani o`ribosari Rozmurodov
Do`stmurod Azizovichdan talabalar spartakiadasida voleybol bo`yicha ishtirok
etayotgan fakultet terma jamoasi a’zolari uchun 12 dona yangi sport kiyimi, bir dona
voleybol to`pi oldim. Kiyimlar va to`pni sport musobaqalari tugagach dekanatga
keltirib topshirishni o`z zimmamga olaman.
2007.18.01. imzo ABDULLAYEV A.E.
TOPSHIRIQLAR
1.
Mavzu matni hamda uning zaruriy qismlarini o`qing.
2.
Mavzu bo`yicha tushunganlaringizni og`zaki hikoya qiling va turmushda yuz
bergan holatlar bilan qiyoslang.
59
3.
Quyidagi mavzularda tilxat namunalari yozing: guruh oqsoqoli sifatida
talabalar stipendiyasini tarqatish uchun katta miqdorda pul olganligingiz
haqida, o`tkazilgan sport musobaqalarida talabalar kiyadigan sport kiyimlari,
anjomlari olganlingiz haqida, o`rtog`ingizdan ma’lum miqdorda pul qarz
olganlingiz haqida, qo`shningizning videokamerasini vaqtincha ishlatib turish
uchun olganligingiz haqida va hokazo.
ISHONCH XATI
Bu hujjat ish qog`ozlari yuritish jarayonida ishonch xati, ishonchnoma,
vakolatnoma kabi atamalar bilan yuritilib kelinmoqda. Bizningcha, ish yuritish
sohasida mazkur hujjatni bir atama bilan nomlash zarur. Xuddi tilxat kabi ishonch
xati atamasi bilan yuritish maqsadga muvofiqroq ko`rinadi. Shunga ko`ra biz bu
hujjatni ishonch xati deb nomlanishi tarafdorimiz. Ishonch xati biror bir korxona,
muassasa, tashkilot yoki shaxs nomidan ish ko`rish huquqini beradigan rasmiy
hujjatdir. Ishonch xati xizmat vazifasi yuzasidan yoki shaxs tomonidan berilganligiga
ko`ra xizmat ishonch xati va shaxsiy ishonch xati turlariga bo`linadi. Xizmat ishonch
xati bilan vakolatga ega bo`lgan shaxs uni bergan korxona, muassasa, tashkilot
nomidan mol-mulkni boshqarishi, pul, qimmatbaho buyumlar, jihozlar, asbob-
uskunalarni olishi, sud idoralarida ish olib borishi va berilgan vakolat doirasida
boshqa ishlarni bajarishi mumkin. Shaxsiy ishonch xati orqali maosh, stipendiya,
pensiya, nafaqalarni olish, hovli-joy, xonadon, transport vositalaridan foydalanish va
ularning oldi-sotdisi bilan shug`ullanish hamda ular bilan bog`liq bo`lgan boshqa
ishlarni amalga oshirish huquqi beriladi. Har ikkala turdagi ishonch xatlari ham
ma’lum muddatga berilib (masalan, bir necha kundan uch yilgacha), ishonch xati
beruvchi kishining imzosi u ishlayotgan korxona yoki notarial idoralar tomonidan
muhr bilan tasdiqlanadi. Ishchi, xizmatchi xodimlar, talabalar, keksa kishilar
tomonidan kundalik turmushda shaxsiy mazmundagi ishonch xatlarini yozish ko`proq
kuzatiladi. Shunga ko`ra har bir savodxon kishi shaxsiy mazmundagi ishonch xati
matnini to`g`ri yoza bilishi lozim.
Shaxsiy ishonch xatining zaruriy qismlari:
- hujjat nomi - ishonch xati;
- ishonch xati beruvchi shaxsning ish, o`qish yoki yashash joyi, lavozimi, familiyasi,
ismi, otasining ismi;
- ishonch xati oluvchi shaxsning ish, o`qish yoki yashash joyi, lavozimi, familiyasi,
ismi, otasining ismi;
- ishonch xati berilishidan ko`zda tutilgan maqsad, bajariladigan vazifalar, ishonch
bildirilgan muddat;
- ishonch xati beruvchining imzosi, familiyasi, ismi, otasining ismi, hujjat yozilgan
sana;
- ishonch xati bergan shaxsning imzosini tasdiqlovchi tashkilot, notarial idora nomi,
mansabdor shaxsning imzosi, familiyasi, ismi.
- hujjat tasdiqlangan sana va muhr.
60
|